text: Bogaskjúttarnir um at vera klárir til Oyggjaleikir
text: #000001
text: Átta menn og tvær kvinnur fara at kappast í bogaskjóting á Oyggjaleikunum á Guernsey í næsta mánað.
text: #000002
text: Miðalstøðið hjá føroysku bogaskjúttunum er, sum tá bogaskjóting seinast var á skránni á Oyggjaleikum, og Føroyar vunnu samanlagt. Men einstakir skjúttar hava væl og virðiliga sett met í mun til tá. Átta menn og tvær kvinnur fara at kappast í bogaskjóting á Oyggjaleikunum á Guernsey í næsta mánað.
text: #000004
text: Føroysku bogaskjúttarnir eru spentir upp á Oyggjaleikirnar, sum verða á bretsku kanaloynni Guernsey í døgunum 8. – 14. juli, tí grundarlag skuldi verið fyri góðum úrslitum.
text: #000005
text: Úttøkukappingar til Oyggjaleikirnar á Guernsey vóru í apríl, og tá blivu einstaklingametini frá Oyggjaleikunum á Gotlandi í 2017 sett bæði í recurve og í compound.
text: #000006
text: Átta menn og tvær kvinnur eru í føroyska hópinum, sum fer at kappast á Guernsey. Hópurin sær soleiðis út:
text: #000010
text: Seinasta savninginSeinasta vikuskifti vóru skjúttarnir á venjingarlegu í Danmark, fyrsta dagin á skjótibreytini hjá Køge Bueskyttelaug í Køge og teir báðar seinnu dagarnar á skjótibreytini hjá Lyngby Bueskyttelaug í Lyngby.
text: #000013
text: Venjingarlegan var seinasta ferð áðrenn Oyggjaleikirnar, at føroysku bogaskjúttarnir vóru savnaðir saman við landsliðsvenjarunum Søren Ipsen, recurve, og Martin Damsbo, compound.
text: #000014
text: - Miðalstøðið nú er tað sama sum tá, so grundarlag er fyri góðum úrslitum. Nú krevst góð fyrireiking og ikki minni mental venjing, tí vit vita, at tann mentala støðan vigar mest, helst meira enn 90 prosent, tá tú skalt skjóta teir avgerandi pílarnar í týðandi kappingum, segði hann, tá venjingarlegan var um at vera av.
text: #000017
text: - Afturat hava allir skjúttarnir hetta, at teir eru ikki nøgdir, um teir hava skotið eitt gott umfar, men vilja altíð royna, um teir ikki kunnu gera tað enn betur. Her á venjingarleguni hevur tað í mestan mun snúð seg um trimma bogarnar og stilla siktini, men eg havi eisini staðfest, at styrkin hjá skjúttunum er í lagi, so nú snýr tað seg meira um fínpussing og nógva skotvenjing.
text: #000020
text: - Tú fært tó ikki meg at geva nakað boð upp á, hvussu tað fer at hilnast á Guernsey, tí í compound vita vit, at ein einstakur miseydnaður pílur kann oyðileggja alt, segði Martin Damsbo.
text: #000021
text: Landsliðsvenjararnir Martin Damsbo og Søren Ipsen vóru væl nøgdir við tað, teir sóu á venjingarleguni. Martin Damsbo byrjaði sum venjari hjá compoundskjúttunum tíðliga í fjør heyst, men recurve-venjarin Søren Ipsen er gamal í garði í føroyskum bogaskjótihøpi, og hann vandi eisini føroysku recurveskjúttarnar til Oyggjaleikirnar á Gotlandi í 2017
text: #000023